### Beslutningstema

Åbjørn Dahl, SF har fremsendt dette punkt til dagsordenen.

### Sagsfremstilling

Åbjørn Dahl, SF har fremsendt denne tekst:

*SF vil gerne fremsætte dette forslag til afstemning i kommunalbestyrelsen.
Forvaltningen og borgmester Noah Sørensen skal orientere om status på projektet
med hotelhytterne/cafeteriabygningen, som indgår i projektet som er ejet af Sommerbolig Aps.*

*Mødet afvikles som et lukket møde og sker senest i oktober måned 2025.
Deltagerne er Tønder Kommunes kommunalbestyrelse, samt relevante medarbejdere fra forvaltningen.*

*Pressen har adgang og har ret til at stille spørgsmål til forvaltning og borgmester.*

*Der anvendes som ved mødet 18-09-2025 en ekstern moderator.*

*Begrundelse for mødet er, at der efter henvendelse til Dansk Brand og sikringsteknisk institut (DBI) den 25-06-2025, ikke er leveret et svar, hvoraf det er muligt at at fastslå brandklasseplaceringen i feriehotelbyggeriet.*

*Det senest kendte tiltag fra kommunen består i fremsendelse den 08-09-2025 til projektejeren Sommerbolig Aps af “Påbud om fremsendelse af manglende materiale” med angivet svarfrist 12-09-2025.*

*Af en henvendelse af 15-09-2025 fra Jens Mogensen adresseret til økonomiudvalget samt kommunaldirektør Jim Madsen fremgår blandt andet følgende.**“Me**d sin henvendelse til Sommerbolig Aps erkender Tønder Kommune implicit, at det d.d. er umuligt for kommunalbestyrelsen at foretage en gennemgang af byggeriet, og herunder registrere tilstedeværelsen af dokumentation for de tekniske bestemmelser, som byggeriet er omfattet af, og som er forudsætningen for at der kan gives tilladelse til brug.*

*- og senere i samme mail*

*Det er således uomtvisteligt, at der i Tønder Kommune ikke er sket en brandteknisk sagsbehandling, der kan begrunde den valgte brandklasse BK1 (den laveste).*

*Når der i det seneste årstid er sket udlejning af hotelhytterne i [adresse], afspejler det således en ulovlig aktivitet, som Tønder Kommune bærer det fulde ansvar for.
Der er således dokumentation for, at der af Tønder Kommune rent faktisk er begået og fortsat løbende begås ulovligheder i forbindelse med projektet i [adresse].*

*Kommunens engagement med DBI afspejler, at denne tilstand har været erkendt af Tønder Kommune i flere måneder. Derfor er de svar som borgmester Erling Knudsen har givet til Daniel Schmidt særdeles problematiske.*

*I mail af 01-09-2025 til Daniel Schmidt får han dette svar (ordret citeret)
“Du kommer med nogle for mig at se horrible påstande” og “mig bekendt er der ikke dokumenteret nogle ulovligheder for projekter i [adresse], tvært imod”.*

### Indstilling Åbjørn Dahl, SF indstiller,

at Kommunalbestyrelsen stemmer om, hvorvidt der skal holdes et møde som beskrevet af SF.

### Beslutning

Forslaget bortfald efter afstemning med stemmerne 4 for (Dagny Ravn (løsgænger), Elisabeth Paulsen (C), Åbjørn Dahl (F) og Frederik Jespersen (O)) og resten (27) imod.